Økonomiregelverket for staten

Økonomiregelverket for staten er interne, overordnede regler for hvordan statens økonomiske virksomhet skal innrettes.

På øverste nivå i økonomiregelverket er Reglement for økonomistyring i staten («reglementet»), fastsatt av Kongen i statsrådkronprinsregentens resolusjon 12. desember 2003 i 2003. Finansdepartementet har, jf. reglementet § 3, fastsatt utfyllende regler i Bestemmelser om økonomistyring i staten («bestemmelsene») og i rundskriv.

Reglementet skal blant annet sikre at midler brukes og inntekter oppnås i samsvar med Stortingets vedtak og forutsetninger,herunder Stortingets bevilgningsreglementet, som gir overordnede regler for statsbudsjettet m.v. at fastsatte mål nås, midlene brukes effektivt og statens materielle verdier forvaltes på en forsvarlig måte.Reglementet § 1 Det er videre et krav om at alle virksomheter opptrer i samsvar med lover og regler, inkludert etiske regler, og har styring, kontroll og forvaltning som er tilpasset vesentlighet og risiko.Reglementet § 4, jf § 14 Overordnede organer pålegges å kontrollere at underliggende virksomheter utfører sine oppgaver på en forsvarlig måte, og at tilskuddsmottakere oppfyller vilkårene.Reglementet § 15 For å få informasjon om måloppnåelse, effektivitet og resultater skal alle virksomheter gjennomføre evalueringer på sine ansvarsområder.Reglementet § 16

Bestemmelsene gir nærmere regler om
 departementenes styring av virksomhetene (kapittel 1), herunder regler om styringsdialogen og tildelingsbrev,
 intern styring i virksomhetene (kapittel 2),
 felles standarder for budsjettering, regnskapsføring og betalingsformidling (kapittel 3)
 økonomisystem, bokføring, dokumentasjon og oppbevaring av regnskapsmateriale (kapittel 4)
 rutiner for behandling av lønn, anskaffelser og inntekter (kapittel 5)
 forvaltning av garanti-, tilskudds- og stønadsordninger (kapittl 6-8)

Finansdepartementet har i hovedsak delegert forvaltningen av økonomiregelverket til Direktoratet for forvaltning og økonomistyring (DFØ), med unntak av bestemmelsenes kapittel 1 om departementenes styring av underliggende virksomheter.Nærmere om statlig økonomistyring, Finansavdelingen i Finansdepartementet DFØ veileder om hvordan regelverket skal forstås. 

 Referanser 

 Eksterne lenker 
 Regelverk for økonomistyring i staten, publisert på regjeringen.no
 Økonomiregelverket presentert på nettstedet til Direktoratet for økonomistyring
 Bevilgningsreglementet, publisert på regjeringen.no

Kategori:Norsk politikk
Kategori:Norges økonomi